ພວກປະທ້ວງ ຢູ່ໄທ ກົດດັນ ໃຫ້ຍົກເລີກ ​ຮ່າງ​ກົດໝາຍ​​ ​ອະ​ໄພ​ຍະ​ໂທດ (ວີດີໂອ)
ຮ່າງ​ກົດໝາຍດັ່ງກ່າວນີ້​ ຈະ​ແຜ້ວ​ທາງ​ ໃຫ້​ອະດີດ​ນາຍົກລັດຖະມົນຕີ​ ທັກສິນ ຊິນນະວັດ ທີ່​ລີ້​ໄພ​ຢູ່​ໃນ​ຕ່າງປະ​ເທດ​ເວລາ​ນີ້ ສາມາດ​​ເລີ້ມຕົ້ນອາຊີບ​ ທາງ​ການ​ເມືອງ​ ຂອງ​ຜູ້ກ່ຽວ​ໄດ້​ອີກ.
ຊາວໄທຈໍານວນຫຼາຍພັນຄົນ ໄດ້ລົງສູ່ຖະໜົນຫົນທາງໃນ ບາງກອກ ໃນວັນພະຫັດມື້ນີ້ ເພື່ອທຳ ການປະທ້ວງຕໍ່ຕ້ານ ຕໍ່ຮ່າງກົດໝາຍໃຫ້ອະໄພຍະໂທດທາງການເມືອງນັ້ນ ພວກປະທ້ວງ ຊຶ່ງສ່ວນໃຫຍ່ແມ່ນພວກອາຈານສອນ ແລະພວກນັກສຶກສາມະຫາວິທະຍາໄລທັງ ຫຼາຍ ກ່າວວ່າ ຮ່າງກົດໝາຍດັ່ງກ່າວນີ້ ຈະແຜ່ວທາງໃຫ້ອະດີດນາຍົກ ລັດຖະມົນຕີທ່ານ ທັກສິນ ຊິນນະວັດ ທີ່ລີ້ໄພຢູ່ໃນຕ່າງ ປະເທດເວລານີ້ ສາມາດເລີ້ມຕົ້ນອາຊີບທາງການເມືອງ ຂອງຜູ້ກ່ຽວໄດ້ອີກ ນ້ອງສາວຂອງທ່ານ ກໍຄືນາຍົກລັດຖະມົນຕີໄທໃນປະຈຸບັນນີ້ ທ່ານນາງຍິ່ງລັກ ຊິນນະວັດ ໄດ້ ກ່າວປ້ອງກັນຮ່າງກົດໝາຍດັ່ງກ່າວນີ້ ແຕ່ກໍກ່າວວ່າ ພັກຂອງທ່ານນາງອາດຈະຍົກເລີກ ຮ່າງກົດ ໝາຍນີ້ ຖ້າຫາກວ່າມັນຖືກປະຕິເສດໂດຍສະພາສູງ ສະພາສູງຂອງໄທ ມີກໍານົດທີ່ຈະພິຈາລະນາຮ່າງກົດໝາຍດັ່ງກ່າວ ໃນວັນສຸກມື້ອື່ນນີ້ ຫຼັງຈາກທີ່ໄດ້ມີການກໍ່ລັດຖະປະຫານແລ້ວ ທ່ານ ທັກສິນ ຊິນນະວັດ ໄດ້ຫລົບໜີອອກ ຈາກປະເທດໃນປີ 2008 ເພື່ອຫຼີກລ່ຽງການຕິດຄຸກ 2 ປີ ໃນຂໍ້ຫາສໍ້ລາດບັງຫຼວງນັ້ນ